— Албатта, Америка Қўшма Штатлари Ўзбекистон билан алоқаларни ҳар томонлама ривожлантиришга жуда катта аҳамият беради ва қизиқиш билдиради. Бунинг сабаблари нимада? Бунга кўп омиллар, яъни сиёсий, иқтисодий, гуманитар ва тарихий омиллар мавжуд. Авваламбор, Ўзбекистоннинг Марказий Осиёда эгаллаб турган роли ва салоҳиятидир. Иккинчидан, Ўзбекистоннинг маданий салоҳиятидир. Бундан ташқари, Ўзбекистоннинг худо берган табиий бойликларидир. Мана шу иқтисодий ва сиёсий факторлар, албатта, АҚШ давлатининг Ўзбекистонга катта қизиқиш билдиришига асосий сабаб бўлади. Яна битта асосий сабаб: Ўзбекистон географик жиҳатдан жуда муҳим жойда, яъни Ғарб ва Шарқ манфаатлари кесишган жойда жойлашганидир. Мана шу ҳам Ўзбекистонга бўлган муносабатнинг асосий омилларидан ҳисобланади.